فالتقرير السنوي الثلاثين للجنة الاستشارية الوطنية لحقوق الإنسان ففرنسا، تم الكشف على معطيات جديدة حول حصيلة مكافحة العنصرية ففرنسا، بناء على معطيات جهاز المخابرات المركزية والإقليمية اللي بينات تصاعد العداء ضد المسلمين والآسيويين. بالنسبة للمسلمين، وحسب استطلاع دارة تقرير اللجنة، ف59 قالو أن الإسلام كيشكل تهديد لفرنسا، بانخفاض طفيف بالمقارنة مع 2019 ، ومن المرجح يكون هذشي راجع لحدث مقتل صامييل باتي، اللي رجع الإسلاموفوبيا للظهور من جديد فالمجتمع الفرنسي. وزادت الحوادث اللي كتستهدف المسلمين ب40 فالمية، فالربع الاخير من 2020، وكتشكل 16 فالمية من جميع الحوادث العنصرية اللي تم ابلاغ وزارة الداخلية بها، مقارنة ب8 فالمية العام اللي فات. ولكن فالمقابل، تم تسجل انخفاض ملحوظ فالاعمال العنصرية بين 2019 و2020، بحيث انخفضات الأحداث العنصرية من 1983 حالة ف 2019 ل1461 حالة ف2020، وهذا كيعني نجاعة آليات مناهضة العنصرية اللي تم اعتمادها. ولكن كان 2019 عام عامر أحداث كراهية الأجانب والعنصرية، بحيث عرف زيادة 130 فالمية ديال احداث العنف ومعاداة السامية بالمقارنة مع 2018، دفعات لتدخل اكبر عام 2020 من طرف السلطات. وحسب استطلاعات دارت فإطار التقرير، تبين أنه كاينة افكار عنصرية متجذرة عند الفرنسيين، بحيث 45 فالمية كيعتبرو أن اليهود عندهم ارتباط خاص مع الفلوس، و33 أن اطفال المهاجرين اللي تزادو ففرنسا ماشي فرانسويين، وهذ النسب نقصات بحيث كانت كتشكل 48 فالمية و40 فالمية على ف2019، وهذا كيعني أنه كاين تراجع بطيء فالتحيزات. وتبين زيادة فالتسامح مع الأقليات، كيف تسجل انخفاض الأعمال المعادية للسامية بمقدار النصف بين عامي 2019 و2020. التفاصيل: 
تقرير لمكافحة العنصرية: الإسلاموفوبيا غادة وكتكتر ففرنسا